"Акыр шықәса раԥхьа еиԥш ҳаамҭазгьы аԥыжәара рырҭоит аиуристи аекономисти рзанааҭқәа. Аха иҳаҩсыз ашықәсқәа ирҿырԥшны иугозар аргылаҩ, анџьныр, асантехник реиԥш иҟоу азанааҭқәа рахь ихьаԥшызгьы аҿар рхыԥхьаӡара иаҳа еиҳахоит. Аиуриспруденциа, аекономика иара убас жәларбжьаратәи аизыҟазаашьақәа алзхуа аусурҭа аԥшаара иаҳа акыр ирцәыцәгьоуп. Аԥснытәи аҳәынҭқарратә университет аҟны атехникатә занааҭқәа рыла аҵара зҵо астудентцәа, иаагозар афымцалашара иадҳәалоу, рҵара хдыркәшаанӡа, ахԥатәи акурс инаркны реиҳараҩык аусурҭа ҭыԥқәа рыла еиқәшәоуп", - иҳәеит Аҩӡба.
Шәазыӡырҩла арадио Sputnik Аԥсны аефир.